Ego Odo, dux Burgundię, notum facio presentibus et futuris quod cum dedissem fratribus militię Templi, post deces sum meum, villam quę dicitur Aseium, quam requisieram et emeram cum manerio meo ejusdem villę, ne processu temporis super aliquibus usagiis posset discordia exoriri inter eosdem fratres militię Templi et fratres domus Quinciaci, qui prope villam ipsam habebant quasdam grangias, ego inquisita diligenter veritate, notum facio universis quod neutri predictorum super reliquos neque in bosco, neque in plano, neque in pasturis, neque omnino in alia aliqua re habebant aliquod usagium, nisi in alterius voluntate et gracia. Et ut ratum et stabile perseveret, presentem cartam sigilli nostri munimine roboravi. Actum apud Aseium anno Domini M°CC° octavo, prima die junii.